हालांकि तब भी उनका सपना था कि वो डिजाइनिंग से जुड़ी अपनी पढ़ाई रोडे आइलैंड स्कूल ऑफ डिजाइन (आरआईएसडी) से करें। इस बीच गर्मियों के दौरान घर जाने की जगह दिव्या ने बेंगलुरु में रहने का फैसला लिया। क्योंकि तब दिव्या ने फैसला लिया था कि वो अंतर्राष्ट्रीय जेनेटिक इंजीनियर मशीन – 2010 के प्रोजेक्ट पर काम करेंगी जिसे हर साल एमआईटी आयोजित कराता है। एमआईटी, बोस्टन में हिस्सा लेने के लिए दिव्या को तलाश थी एक प्रायोजक की, जो उनकी टीम को जल्द मिल भी गया। इसके बाद जब दिव्या वहां गई तो उन्होने देखा कि वहां पर मौजूद इंजीनियरों और बायोलॉजिस्ट की भीड़ में वो अकेली डिजाइनर हैं। इस दौरान उनको आरआईएसडी जाने का मौका भी मिला। यहां का दौरा करने के बाद उनके लिये करो या मरो वाली स्थिती हो गई। यहां आकर उन्होने महसूस किया कि दुनिया के बढ़िया डिजाइन स्कूल में पढ़ाई का स्तर कितना ऊंचा है।